वाईची लढाई (१६८७)

वाईची लढाई १६८७ च्या शेवटी महाराष्ट्रातील वाई शहराजवळ झालेली लढाई होती.

मुघल-मराठा युद्धाचा एक भाग असलेली ही लढाई मुघल सरदार सर्जाखान आणि मराठा सरसेनापती हंबीरराव मोहिते यांच्या नेतृत्त्वाखाली लढली गेली. 

रायगड जिंकण्याच्या उद्देशाने मुघल सम्राट औरंगजेबाने पाठवलेल्या सर्जाखानाचा प्रतिकार करण्यासाठी छत्रपती संभाजींनेी मोहित्यांना देशावर पाठविले असता त्यांनी वाईजवळ सर्जाखानास गाठले. या मुघलांचा पराभव झाला. Kincaid, C. A. (1922). A history of the Maratha people (Vol. 2). H. Milford, Oxford university press. p 48

 पार्श्वभूमी 
एप्रिल १६८५ च्या सुमारास मुघल सम्राट औरंगजेबने काही मराठा सरदारांची वतने काबीज केली व नंतर दक्षिणेतील शाह्यांचा नायनाट करण्यासाठी तो गोलकोंडा आणि विजापूर वर चालून गेला. ही दोन्ही मुस्लिम राज्ये काबीज करून त्याने दख्खनेतील आपली सत्ता मजबूत केली.  यानंतर त्याने आपली नजर औरंगजेब मराठ्यांवर केंद्रित केली. "Maharashtra State Gazetteers: Satara" Maharashtra (India), Gazetteers Dept. Director of Government Printing, Stationery and Publications, Maharashtra State, 1963 p94 औरंगजेब गोलकोंडाच्या वेढ्यात असतानाच मुघलांनी साताऱ्यावर आक्रमण केले. 

 लढाई 

सर्जा खान हा मूळचा विजापुरी सरदार मुघल सैन्य घेउन रायगडकडे निघाला.Pāṭīla, Śālinī. Maharani Tarabai of Kolhapur, C. 1675-1761 AD. New Delhi: S. Chand & Company, 1987. p42 त्या अडविण्यासाठी मराठा साम्राज्याचे सरसेनापती हंबीरराव मोहिते यांनी त्याला वाईजवळ गाठले. घनघोर लढाईनंतर मराठ्यांचा विजय झाला. यादरम्यानच हंबीराव मोहिते लढाईत तोफेच्या गोळ्याने मारले गेले.Joshi, Pandit Shankar. Chhatrapati Sambhaji, 1657-1689 AD. New Delhi: S. Chand, 1980. p241

 परिणाम 

हंबीररावांच्या मृत्यूनंतर छत्रपती संभाजी यांनी मोहित्यांच्या जागी मालोजी घोरपडे यांची सरसेनापतीपदी नियुक्ती केली.Joshi, Pandit Shankar. Chhatrapati Sambhaji, 1657-1689 AD. New Delhi: S. Chand, 1980. p262 

ही लढाई जरी मराठ्यांनी जिंकली, तरीही मातब्बर सरदार मोहिते यांच्या मृत्यूमुळे छत्रपती संभाजींची राजकीय स्थिती कमकुवत झाली. त्यांच्याकडील अनेक सरदार त्यांना सोडून शत्रूस मिळाले.Mehta, Jaswant Lal. Advanced Study in the History of Modern India 1707-1813. Sterling Publishers Pvt. Ltd, 2005. p49-50 हे पाहता छत्रपती संभाजी आपला जवळचा मित्र आणि सल्लागार कवी कलश यांच्यासह घाटावरुन कोंकणात गेले. थोड्यात काळात मुघलांनी त्यांच्या छावणीला संगमेश्वराजवळ वेढा घातला व त्यांना धरून औरंगझेबाकडे नेले.

 संदर्भ 

वर्ग:मराठा साम्राज्य सहभागी असलेल्या लढाया
वर्ग:इ.स. १६८७
वर्ग:संभाजी महाराज